Κωνσταντίνος Βουδούρης

Ο Κωνσταντίνος Γ. Βουδούρης (1889- 12 Αυγούστου 1962) ήταν Έλληνας δικηγόρος και πολιτικός. Πολιτεύτηκε με διάφορα κόμματα και εξελέγη βουλευτής. Τελευταίο κόμμα με το οποίο πολιτεύτηκε ήταν η Ένωση Κέντρου.

Βιογραφία 
Σπούδασε Νομικά και ασχολήθηκε αρχικά με τη δημοσιογραφία. Στη συνέχεια άσκησε το δικηγορικό επάγγελμα στην Αθήνα και ανέλαβε διευθυντής στο Υπουργείο Περιθάλψεως.
Το 1922 διορίστηκε Νομάρχης Αργολιδοκορινθίας, θέση στην οποία έμεινε ως το 1923.

Εξελέγη βουλευτής Ολυμπίας (1923, 28) και αργότερα (1932, 51) Μεσσηνίας . 

Εξελέγη για πρώτη φορά βουλευτής το 1923 και μετά στις εκλογές του 1928 με το Εθνικόν Δημοκρατικόν Κόμμα του Κονδύλη. Επανεξελέγη βουλευτής με το Αγροτικόν Εργατικόν Κόμμα στις εκλογές του 1932. 
Στην κυβέρνηση Παπαναστασίου υπηρέτησε ως υφυπουργός Συγκοινωνίας από τις 26 Μαΐου 1932 ως τις 5 Ιουνίου 1932.

Ήταν επίσης αντιπρόεδρος της Βουλής από τις 2 Νοεμβρίου 1932 ως τις 29 Ιανουαρίου 1933.

Το 1946 κατήλθε υποψήφιος βουλευτής Μεσσηνίας με τον Συνδυασμό Κόμματος Φιλελευθέρων και δεν εξελέγη, συγκεντρώνοντας 1.489 ψήφους. Στις εκλογές του 1951 εξελέγη βουλευτής Μεσσηνίας με την ΕΠΕΚ και το 1956 με το ΔΚΕΛ.

Από το 1945 ως το 1947 ήταν πρόεδρος του ΙΚΑ.

Απεβίωσε στο νοσοκομείο "Ευαγγελισμός" το 1962 έπειτα από μακρά και επώδυνη ασθένεια και κηδεύτηκε στο Πρώτο Νεκροταφείο Αθηνών. Τον νεκρό αποχαιρέτησε ο ίδιος ο Γεώργιος Παπανδρέου εκ μέρους της Ένωσης Κέντρου.

Παραπομπές 

Έλληνες υφυπουργοί Συγκοινωνιών
Βουλευτές Ολυμπίας
Βουλευτές Μεσσηνίας
Βουλευτές εκλεγμένοι με την ΕΠΕΚ
Βουλευτές εκλεγμένοι με το Αγροτικό Εργατικό Κόμμα
Βουλευτές εκλεγμένοι με το Εθνικό Δημοκρατικό Κόμμα
Νομάρχες Αργολίδας και Κορινθίας
Αντιπρόεδροι της Βουλής των Ελλήνων
Βουλευτές εκλεγμένοι με το Δημοκρατικό Κόμμα Εργαζόμενου Λαού
Διοικητές του ΙΚΑ